
	Κείμενο που προτείνει η Επιτροπή
	Τροπολογία

	
	ΠΑΡΑΡΤΗΜΑ

	
	ΜΕΤΡΑ ΥΛΟΠΟΙΗΣΗΣ

	
	1.	Η ενωσιακή στήριξη συμβάλλει στην επίτευξη του στόχου που ορίζεται στο άρθρο 3 παράγραφος 1 στοιχείο α), εστιάζοντας στα ακόλουθα μέτρα υλοποίησης: 

	
	α)	ενίσχυση της εκπαίδευσης, των ασκήσεων και της αμοιβαίας μάθησης, των ειδικών προγραμμάτων ανταλλαγών και της ανταλλαγής βέλτιστων πρακτικών εντός και μεταξύ των αρμόδιων αρχών των κρατών μελών, μεταξύ άλλων σε τοπικό επίπεδο, καθώς και με τρίτες χώρες και άλλους σχετικούς παράγοντες·

	
	β)	αξιοποίηση των συνεργειών με τη συγκέντρωση πόρων και γνώσεων και την ανταλλαγή βέλτιστων πρακτικών μεταξύ των κρατών μελών και άλλων σχετικών παραγόντων, συμπεριλαμβανομένης της κοινωνίας των πολιτών, για παράδειγμα με τη δημιουργία κοινών κέντρων αριστείας, την ανάπτυξη κοινών αξιολογήσεων κινδύνου ή κοινών κέντρων επιχειρησιακής στήριξης για την από κοινού διεξαγωγή δραστηριοτήτων·

	
	[bookmark: _Hlk229499808]γ)	απόκτηση του σχετικού εξοπλισμού και δημιουργία ή αναβάθμιση εξειδικευμένων εγκαταστάσεων εκπαίδευσης και άλλων ζωτικών υποδομών που σχετίζονται με την ασφάλεια, προκειμένου να αυξηθούν η ετοιμότητα, η ανθεκτικότητα, η ευαισθητοποίηση του κοινού και η κατάλληλη απόκριση όσον αφορά απειλές κατά της ασφάλειας.

	
	2.	Η ενωσιακή στήριξη συμβάλλει στην επίτευξη του στόχου που ορίζεται στο άρθρο 3 παράγραφος 1 στοιχείο β), εστιάζοντας στα ακόλουθα μέτρα υλοποίησης:

	
	α)	προστασία οντοτήτων ζωτικής σημασίας από περιστατικά σχετιζόμενα με την ασφάλεια μέσω του εντοπισμού, της εκτίμησης και της αντιμετώπισης ευπαθών σημείων·

	
	β)	απόκτηση του σχετικού εξοπλισμού και δημιουργία ή αναβάθμιση εξειδικευμένων εγκαταστάσεων εκπαίδευσης και άλλων ζωτικών υποδομών που σχετίζονται με την ασφάλεια, προκειμένου να αυξηθούν η ετοιμότητα, η ανθεκτικότητα και η κατάλληλη απόκριση όσον αφορά απειλές κατά της ασφάλειας·

	
	γ)	δημιουργία, προσαρμογή και συντήρηση ενωσιακών και αποκεντρωμένων συστημάτων πληροφοριών που σχετίζονται με την ασφάλεια, συμπεριλαμβανομένης της εξασφάλισης της διαλειτουργικότητάς τους, στον βαθμό που αφορούν την αντιμετώπιση κρίσεων και τα συστήματα κρίσιμων επικοινωνιών· 

	
	δ)	στήριξη της ανάπτυξης, των δοκιμών, της εγκατάστασης και της συντήρησης διαλειτουργικών ασφαλών συστημάτων επικοινωνιών και μηχανισμών συντονισμού κρίσεων μεταξύ των αρμόδιων αρχών εντός και μεταξύ των κρατών μελών, συμπεριλαμβανομένων συστημάτων που διασφαλίζουν τη συνέχεια των δραστηριοτήτων κατά τη διάρκεια περιστατικών που σχετίζονται με την ασφάλεια και κρίσεων μεγάλης κλίμακας·

	
	ε)	ενίσχυση της ετοιμότητας, του σχεδιασμού ανθεκτικότητας και των ικανοτήτων συντονισμένης αντιμετώπισης κρίσεων των αρμόδιων αρχών και των κρίσιμων οντοτήτων μέσω εκτιμήσεων κινδύνου, σχεδιασμού έκτακτης ανάγκης, ασκήσεων βάσει σεναρίων και της ανάπτυξης κοινών επιχειρησιακών πρωτοκόλλων.

	
	3.	Η ενωσιακή στήριξη συμβάλλει στην επίτευξη του στόχου που ορίζεται στο άρθρο 3 παράγραφος 1 στοιχείο γ), εστιάζοντας στα ακόλουθα μέτρα υλοποίησης:

	
	α)	εξασφάλιση της ομοιόμορφης εφαρμογής του κεκτημένου της Ένωσης όσον αφορά την ασφάλεια με στήριξη της ανταλλαγής σχετικών πληροφοριών, για παράδειγμα μέσω Prüm, PNR της ΕΕ και SIS II, μεταξύ άλλων μέσα από την υλοποίηση συστάσεων που προκύπτουν από τους μηχανισμούς ελέγχου της ποιότητας και αξιολόγησης, όπως ο μηχανισμός αξιολόγησης και παρακολούθησης του Σένγκεν ή άλλοι μηχανισμοί ελέγχου της ποιότητας και αξιολόγησης·

	
	β)	δημιουργία, προσαρμογή και συντήρηση ενωσιακών και αποκεντρωμένων συστημάτων πληροφοριών που σχετίζονται με την ασφάλεια, συμπεριλαμβανομένης της εξασφάλισης της διαλειτουργικότητάς τους, και ανάπτυξη των απαραίτητων μέσων για την αντιμετώπιση των ελλείψεων που διαπιστώνονται·

	
	γ)	αύξηση της ενεργού χρήσης ενωσιακών και αποκεντρωμένων συστημάτων πληροφοριών που σχετίζονται με την ασφάλεια, με παράλληλη μέριμνα για την παροχή δεδομένων υψηλής ποιότητας στα εν λόγω συστήματα· 

	
	δ)	στήριξη σχετικών εθνικών μέτρων, συμπεριλαμβανομένης της διασύνδεσης εθνικών βάσεων δεδομένων οι οποίες σχετίζονται με την ασφάλεια και της σύνδεσης τους των εν λόγω βάσεων δεδομένων με ενωσιακές βάσεις δεδομένων όταν προβλέπεται στις σχετικές νομικές βάσεις, εφόσον σχετίζονται με την επίτευξη των στόχων που ορίζονται στο άρθρο 3 παράγραφος 1.

	
	ε)	βελτίωση του συντονισμού και ενίσχυση της συνεργασίας μεταξύ των αρμόδιων αρχών στο εσωτερικό και μεταξύ των κρατών μελών, καθώς και με άλλους σχετικούς παράγοντες, για παράδειγμα μέσω δικτύων των εξειδικευμένων εθνικών μονάδων, των δικτύων και δομών συνεργασίας της Ένωσης και των κέντρων της Ένωσης· 

	
	στ)	βελτίωση της διυπηρεσιακής συνεργασίας σε επίπεδο Ένωσης μεταξύ των κρατών μελών και σχετικών οργάνων και οργανισμών της Ένωσης, καθώς και της συνεργασίας σε εθνικό επίπεδο μεταξύ των αρμόδιων αρχών.

	
	4.	Η ενωσιακή στήριξη συμβάλλει στην επίτευξη του στόχου που ορίζεται στο άρθρο 3 παράγραφος 1 στοιχείο δ), εστιάζοντας στα ακόλουθα μέτρα υλοποίησης: 

	
	α)	αύξηση του αριθμού των επιχειρήσεων επιβολής του νόμου που περιλαμβάνουν δύο ή περισσότερα κράτη μέλη, καθώς και, κατά περίπτωση, των επιχειρήσεων άλλων αρμόδιων φορέων, ιδίως μέσω της διευκόλυνσης και βελτίωσης της χρήσης των κοινών ομάδων έρευνας, των κοινών περιπολιών, των καταδιώξεων πέραν των συνόρων, της διακριτικής παρακολούθησης και άλλων μηχανισμών επιχειρησιακής συνεργασίας στο πλαίσιο του κύκλου πολιτικής της ΕΕ, με ιδιαίτερη έμφαση στις διασυνοριακές επιχειρήσεις·

	
	β)	βελτίωση του συντονισμού και ενίσχυση της συνεργασίας μεταξύ των αρμόδιων αρχών στο εσωτερικό και μεταξύ των κρατών μελών, καθώς και με άλλους σχετικούς παράγοντες, για παράδειγμα μέσω δικτύων των εξειδικευμένων εθνικών μονάδων, των δικτύων και δομών συνεργασίας της Ένωσης και των κέντρων της Ένωσης·

	
	γ)	βελτίωση της διυπηρεσιακής συνεργασίας σε επίπεδο Ένωσης μεταξύ των κρατών μελών και μεταξύ των κρατών μελών και σχετικών οργάνων και οργανισμών της Ένωσης, καθώς και της συνεργασίας σε εθνικό επίπεδο μεταξύ των αρμόδιων αρχών στο εσωτερικό κάθε κράτους μέλους·

	
	δ)	αξιοποίηση των συνεργειών με τη συγκέντρωση πόρων και γνώσεων και την ανταλλαγή βέλτιστων πρακτικών μεταξύ των κρατών μελών και άλλων σχετικών παραγόντων, συμπεριλαμβανομένης της κοινωνίας των πολιτών, για παράδειγμα με τη δημιουργία κοινών κέντρων αριστείας, την ανάπτυξη κοινών αξιολογήσεων κινδύνου ή κοινών κέντρων επιχειρησιακής στήριξης για την από κοινού διεξαγωγή δραστηριοτήτων·

	
	5.	Η ενωσιακή στήριξη συμβάλλει στην επίτευξη του ειδικού στόχου που ορίζεται στο άρθρο 3 παράγραφος 1 στοιχείο ε), εστιάζοντας στα ακόλουθα μέτρα υλοποίησης:

	
	α)	προώθηση και ανάπτυξη μέτρων, διασφαλίσεων, μηχανισμών και βέλτιστων πρακτικών για τον έγκαιρο εντοπισμό, την προστασία και τη στήριξη των μαρτύρων, των μαρτύρων δημοσίου συμφέροντος και των θυμάτων σοβαρών και οργανωμένων εγκλημάτων, καθώς και ανάπτυξη εταιρικών σχέσεων μεταξύ των δημόσιων αρχών και άλλων σχετικών παραγόντων προς τον σκοπό αυτόν·

	
	β)	στήριξη της δημιουργίας, της προσβασιμότητας και της ενίσχυσης εξειδικευμένων υπηρεσιών υποστήριξης για θύματα σοβαρού και οργανωμένου εγκλήματος, συμπεριλαμβανομένης της ψυχολογικής, νομικής και κοινωνικής συνδρομής, και διασφάλιση της πρόσβασης σε υπηρεσίες ευαισθητοποιημένες ως προς τις τραυματικές εμπειρίες, μεταξύ άλλων για ευάλωτα άτομα και παιδιά·

	
	γ)	στήριξη δραστηριοτήτων ευαισθητοποίησης, κατάρτισης και ανάπτυξης ικανοτήτων για τις αρμόδιες αρχές και τις σχετικές οργανώσεις σχετικά με τα δικαιώματα των θυμάτων, προσεγγίσεις με επίκεντρο τα θύματα και πρόληψη της δευτερογενούς θυματοποίησης.


Or. <Original>{EN}en</Original>
<TitreJust>Αιτιολόγηση</TitreJust>
Τα κράτη μέλη θα επωφεληθούν από τη δημιουργία του παρόντος παραρτήματος Ι, το οποίο θα χρησιμεύσει ως καθοδήγηση για την κατάρτιση των σχεδίων εθνικής και περιφερειακής εταιρικής σχέσης τους και τη χρηματοδότηση των εν λόγω σχεδίων στο πλαίσιο του ΠΔΠ, διασφαλίζοντας ότι η Ένωση χρησιμοποιεί τα κονδύλιά της για τις δράσεις που είναι περισσότερο αναγκαίες για την αντιμετώπιση των τρεχουσών απειλών για την εσωτερική ασφάλεια της Ένωσης και για την αύξηση της διασυνοριακής συνεργασίας. </Amend>

